«Մշակույթի նախարարության աջակցությունը եղել է թե՛ ֆինանսական, թե՛ ոչ ֆինանսական: Ծրագրի փոփոխության պարագայում, երբ նախատեսված էր մեկ օր, իսկ հիմա ավելացնում ենք օրերի քանակը, բնականաբար, ավելանում է նաեւ բյուջեից նախատեսված գումարը: Սակայն ինչ նոր խնդիր էլ առաջանա, ինչ պետք լինի, ամեն ինչ կարվի, որպեսզի հավուր պատշաճի եւ բարձր մակարդակով անցկացվի միջոցառումը,- մանրամասնեց Լիլիթ Մակունցը եւ հավելեց,- սա ամենափոքրն է, որ մենք կարող ենք անել՝ Ազնավուրի հանդեպ մեր սերն ու հարգանքը ցույց տալու համար: Համերգները կլինեն շարունակական: Նրա երգացանկն այնքան մեծ է, որքան մեծ եւ հարուստ է նրա կյանքը, որն անվերջ կարելի է պատմել»: